NSV Liidu Siseasjade Rahvakomissariaadi Riikliku Julgeoleku Peavalitsus
NSV Liidu Siseasjade Rahvakomissariaadi Riikliku Julgeoleku Peavalitsus (NSVL SaRK (NKVD) Riikliku Julgeoleku Peavalitsus, vene keeles Glavnoe upravlenie gosudarstvennoi bezopasnosti – GUGB) oli aastail 1934–1941 NSV Liidu riikliku julgeolekut tagav siseriikliku ja välisluurega tegelenud asutus. NSV Liidu Siseasjade Rahvakomissariaadi Ühendatud Riikliku Poliitvalitsuse (OGPU) baasil loodud Riikliku Julgeoleku Peavalitsus eksisteeris 1934. aasta 10. juulist kuni 1941. aasta 3. veebruarini ja 1941. aasta 20. juulist kuni 1943. aasta 14. aprillini. 3. veebruaril 1941 kujundati asutus ümber Riikliku Julgeoleku Rahvakomissariaadiks (NKGB) ja muutus sellega iseseisvaks rahvakomissariaadiks. Põhilised allasutused riikliku julgeoleku tagamisel 1934: Eriosakond – sõjaväe ja sõjalaevastiku vastuluure ja lojaalsuskontroll Salajas-poliitiline osakond (Секретно-политический отдел; СПО) – võitlus vaenulike poliitiliste parteide ja nõukogudevastaste elementidega (poliitiline politsei). Majandusosakond – vastuluure ja kontrrevolutsiooni ja kahjurlusevastane võitlus rahvamajanduses Välisosakond (Иностранный отдел; ИНО) – välisluure, teadus-tehniline luure ja majandusluure Operatiivosakond (Оперативный отдел) – partei juhtkonna ja valitsuse kaitse, läbiotsimised, arreteerimised, varjatud jälgimine Spetsosakond (Специальный отдел) – šifreerimistöö, andmete salastatuse kindlustamine asutustes, Transpordiosakond (Отдел транспорта и связи; ТО) – võitlus kahjurlusega ja diversioonidega transpordivahenditel (vt Transpordiosakond) Arvestus- ja statistika osakond (Учетно-регистрационный отдел, УРО) – operatiivarvestused, statistika ja arhiiv